[{"text_idx": "#000000", "text": "Beth wyt ti'n edrych am?"}, {"text_idx": "#000001", "text": "Mae'r Senedd wedi'i leoli ger dyfroedd Bae Caerdydd, mae'r adeilad cyhoeddus hwn, sy'n hawdd ei gyrraedd, yn Senedd i bobl Cymru."}, {"text_idx": "#000003", "text": "Mae'r adeilad ar agor cyn ac ar o\u0302l yr amseroedd agor arferol i ymwelwyr sy'n dod i wylio'r Cyfarfod Llawn, cyfarfodydd pwyllgor a busnes arall y Senedd."}, {"text_idx": "#000004", "text": "Agorwyd y Senedd gan y Frenhines Elizabeth II a\u2019r Arglwydd Richard Rogers, y pensaer enwog ar Ddydd Gw\u0302yl Dewi 2006. Mae\u2019r adeilad wedi\u2019i leoli mewn safle delfrydol ar y glannau, ochr yn ochr a\u0302\u2019r Pierhead, sydd hefyd yn rhan o\u2019r ysta\u0302d."}, {"text_idx": "#000005", "text": "Mae\u2019r Senedd yn cynnwys y Siambr (y siambr drafod) a sawl Ystafell Bwyllgora, ac mae gan bob un o\u2019r ystafelloedd hyn oriel gyhoeddus lle gall aelodau\u2019r cyhoedd wylio\u2019r trafodaethau sy\u2019n dylanwadu ar eu bywydau, yn ogystal a\u0302 mwynhau arddangosfeydd a digwyddiadau o\u2019r radd flaenaf drwy gydol y flwyddyn. Ceir mynediad at yr orielau hyn yn rhad ac am ddim."}, {"text_idx": "#000006", "text": "Mae\u2019r adeilad hwn yn un o\u2019r Seneddau mwyaf ecogyfeillgar yn y byd. Defnyddiwyd deunyddiau lleol o Gymru i\u2019w adeiladu, gan gynnwys llechi o Lan Ffestiniog, pren derw o Sir Benfro a dur o Bort Talbot. Yn ogystal, defnyddir system gwresogi geothermol i gadw\u2019r adeilad yn gynnes yn y misoedd oer."}, {"text_idx": "#000007", "text": "Mae\u2019r Senedd yn hollol dryloyw ar y lefelau cyhoeddus. Ar y lefel uchaf, mae caffi a siop lle gall y cyhoedd, unwaith y maent wedi cael gwiriad diogelwch, fwynhau paned o de a phicau ar y maen wrth bori dros y llyfrau a\u2019r crefftwaith sydd ar gael o bob cwr o Gymru."}, {"text_idx": "#000008", "text": "Dylech alw draw i gael sgwrs a\u0302 staff cyfeillgar y dderbynfa, a all ddarparu cymorth mewn perthynas a\u0302\u2019ch ymweliad a\u2019ch ymholiadau cyffredinol."}, {"text_idx": "#000011", "text": "Mae mynediad a phob taith yn rhad ac am ddim, gellir trefnu ymlaen llaw ar gyfer ymweliadau grw\u0302p tywysedig o hyd at 40 o bobl, yn amodol ar argaeledd."}, {"text_idx": "#000012", "text": "Mae caffi ar y safle ar gael yn yr Oriel gyda dewis o ddiodydd poeth ac oer a byrbrydau ysgafn."}, {"text_idx": "#000013", "text": "Mae lifftiau a grisiau yn hygyrch i bob rhan gyhoeddus o\u2019r adeilad, mae nifer o gadeiriau olwyn ar gael ar gais. Darperir seddi cyhoeddus yn y Neueadd ac yn yr Oriel."}]